આ બ્રિજના પિલર પર થતા ઍક્સિડન્ટમાં અમુક વાર તો વ્યક્તિ પિલર સાથે અથડાય છે ત્યાર બાદ તે સામેની તરફથી આવતી ટ્રેનની અડફેટે આવી જતાં શરીરના બે ભાગ પણ થઈ જતા હોય છે. આ પિલર તરફ જવાનું રિસ્કી હોવાથી હમાલોને આ પિલર સુધી પહોંચતાં વાર લાગે છે. આને કારણે બેથી ત્રણ લોકલ પણ પૅસેન્જર પરથી પસાર થઈ જતી હોય છે. અમુક વાર તો પૅસેન્જરના હાથ અથવા તો પગ કપાઈ ગયા હોય છે. ઍક્સિડન્ટ એટલી ખરાબ રીતે થયો હોય છે કે અમુક વાર તો હમાલોને એ સ્ટ્રેચર પર મૂકીને લઈ જવું પણ મુશ્કેલીભર્યું થઈ જાય છે. ગંભીર રીતે ઈજા થવાને કારણે પ્રવાસીનું લોહી વહી ગયું હોય છે અને તેનું મૃત્યુ થઈ જાય છે.